Ur c'hlasad plijus a zo ganin, tud deuet an darn vrasañ anezho (deuet d'ar gentel, aha !), o tistreiñ d'ar skol-veur da zeskiñ iwerzhoneg evit o labour pe o flijadur.Soñj o deus eus ul lodenn vat eus o c'hentelioù-skol, daoust dezho bezañ diasur, ha farsus eo gwelet tud ne gomzont ket iwerzhoneg o kaout troioù-lavar a bep korn ar vro, ha distagadurioù diheñvel hervezh al lec'h m'emaint bet savet. Chom a ra an iwerzhoneg er skouarn, kredab' bras. Iwerzhoneg a lavaran, ket gouezeleg. Ne blij ket d'an dud pa vez graet 'gaelic' eus ar yezh amañ e saozneg.